burgasdotpro/wikipedia huggingface dataset:
Zlatiborský obvod

Zlatiborský obvod (Srbsky: Златиборски округ, "Zlatiborski okrug") je obvod v západnej, hornatej časti Srbskej republiky. Obvod bol pomenovaný po horskej oblasti Zlatibor. Podľa sčítania ľudu v roku 2011 žilo v Zlatiborskom obvode 284 729 ľudí. Mesto Užice je administratívne sídlo obvodu.
Turizmus.
Zlatiborský obvod je domovom niekoľkým populárnych turistických destinácií.Zaujímavými destináciami sú určite hora Zlatibor, národný park Tara, rieka Drina,či obrovské jazero Perućac, železnica známa ako Šarganská osmica,etnická dedina Mokra Gora, mesto Užice so svojou bohatou históriou a pevnosťou,Kremná – domov presláveného proroctva z Kremnej a mnohé iné.
Náboženské pamiatky.
Kláštor Rača.
V okolí mesta Bajina Bašta stojí kláštor Rača, postavený v 13. storočí. Počas svojej dlhej histórie, bol tento kláštor niekoľkokrát zničený a následne rekonštruovaný. Naposledy bol kláštor zničení roku 1943 bulharskou armádou. Po druhej svetovej vojne bol zrekonštruovaný a reštaurovaný.V priebehu 17. storočia bol kostol významným centrom prepisu a illuminácie Srbských rukopisov s jeho najznámejším mníchom Račanom.
Miloševa kláštor.
Mileševa kláštor bol postavený v roku 1234 neďaleko mesta Prijepolje, bol venom srbského kráľa Štefana Vladislava I., syna Štefana Nemanja. Tento kláštor bol druhý najdôležitejší v Srbsku potom, čo v roku 1236 prijal pozostatky najviac uctievaného partriarcha Srbska, svätého Sava. Kláštor bol zničený a niekoľkokrát prestavovaný, ale našťastie, 100 skladieb, fresky jednotlivých postáv, a fragmenty významných náboženských ikon sa zachovali. Najslávnejšie ikona Mileševa je biela freska anjela, slávna, vo veľkej miere používaná náboženská ikona v celom Srbsku.
Priemysel.
Najvýznamnejšie aktívne podniky v samosprávnom okrese Užice sú závod na meď a hliník v Sevojne, "Prvi Partizan" železo kombinát, "Froteks" – textilný priemysel, "Kadinjača"- odevný priemysel.
V Pribojskej továrni FAP (Fabrika automobila Pribo) sa vyrábajú nákladné automobily a autobusy, ktoré sú následne vyvážané do celého sveta, a v spoločných podnikoch FAP-Famosa sú vyrábané osobné automobily.
Hermann Abendroth

Hermann Abendroth (* 19. január 1883, Frankfurt nad Mohanom – † 29. máj 1956, Jena) bol nemecký dirigent. Pôsobil vo viacerých nemeckých mestách, v rokoch 1935 – 1945 bol šéfdirigent Gewandhausorchestra v Lipsku, od roku 1945 vedúci hudobného vysielania v berlínskom a lipskom rozhlase. Profesor na Vysokej hudobnej škole vo Weimare. Venoval sa najmä hudbe Beethovena, Brahmsa a Brucknera.
Charles Dettie Aaron

Charles Dettie Aaron (* 8. máj 1866 – † 1951) bol americký lekár, gastroenterológ, žijúci v Detroite. Ako prvý opísal typický príznak apendicitídy: propagovanú bolesť alebo nepríjemný pocit v okolí srdca alebo žalúdka pri dlhšom silnom tlaku na tzv. McBurneyov bod.
Ə

Ə (minuskula ə) je písmeno (grafém) latinskej abecedy. Nazýva sa šva. Je obsiahnuté v abecedách azerbajdžančiny a jazyka ewondo.
Znak ə sa používa v medzinárodnej fonetickej abecede (IPA) pre stredovú strednú nezaokrúhlenú samohlásku.
Latinka obsahuje písmeno Ǝ, ktorého minuskula ǝ má rovnaký tvar ako ə.
V arménskom písme písmenu Ə zodpovedá písmeno Ը (ը). V cyrilike je obsiahnuté rovnako vyzerajúce písmeno Ә (ә), ale zachytáva inú hlásku.
Mount Zdarsky

Mount Zdarsky je vrch na západnom pobreží Grahamovej zeme v Antarktíde. Je pomenovaná po Matyášovi Žďárskom, zakladateľovi alpského lyžovania.
Pôvodne sa Mount Zdarsky nazýval , ako ho asi v rokoch 1908–1910 pomenovala Francúzska antarktická expedícia vedená Jeanom-Baptistom Charcotom pravdepodobne v nadväznosti na blízky mys Garcia (); tak bola zanesená do máp. Sám Charcot neskôr preniesol označenie Cap Garcia k severnému vstupu do zálivu Barilari, avšak vrchu na jeho južnej strane názov nechal. Aby sa predchádzalo zámenám s mysom Garcia, zmenil roku 1959 výbor Spojeného kráľovstva pre antarktické názvy (UK-APC) názov vrchu na Mount Zdarsky.
Žďárek (rozlišovacia stránka)

Žďárek môže byť:
Argalos

Argalos () bol v gréckej mytológii kráľ Sparty. 
Z antických prameňov vieme o ňom len veľmi málo. Svoje miesto si v gréckych mýtoch našiel hlavne preto, že jeho meno zaznamenal Pausanias, ktorý v druhom storočí pri cestovaní po Grécku navštívil aj Lakóniu, kde popri opisoch pamätihodností písal aj o jej histórii. 
Pausanias píše, že v Sparte po smrti kráľa Amykla, prešla moc v štáte do rúk jeho najstaršieho syna Argala. Argalos mal dvoch súrodencov. Najmladší a najkrajší z bratov Hyakinthos zomrel pri nešťastí, ešte počas vlády svojho otca a mladší Kynortas sa po smrti brata Argala stal jeho následníkom.
Žďár u Chodského Újezda

Žďár u Chodského Újezda je prírodná pamiatka ev. č. 2011 západne od obce Chodský Újezd v okrese Tachov. Oblasť spravuje Agentúra ochrany prírody a krajiny ČR.
Dôvodom ochrany je lesná prirodzená mokraď s ostricovým spoločenstvom, bohatý výskyt ohrozeného vstavačovca májového.
Wolfgang Abendroth

Prof. JUDr. Wolfgang Abendroth (* 2. máj 1906, Elberfeld (dnes časť Wuppertalu) – † 15. september 1985, Frankfurt nad Mohanom) bol nemecký právnik a vysokoškolský pedagóg (Jena, Wilhelmshaven, Marburg). Venoval sa medzinárodnému a štátnemu právu, marxistickej politickej sociológii. Bol podporovateľom nemeckého sociálneho študentského hnutia v 60. rokoch 20. storočia.
Dagfinn Aarskog

Dagfinn Aarskog (* 10. december 1928, Ålesund, Nórsko – † 27. máj 2014) bol nórsky lekár – pediater, genetik a vysokoškolský pedagóg. 
Životopis.
Medicínu študoval v Osle a Bergene. Následne nastúpil ako pediater na detskú kliniku v Bergene. Istý čas pôsobil v Johns Hopkins Hospital v Baltimore. V roku 1964 atestoval z pediatrie, o rok neskôr získal doktorát. V roku 1971 bol vymenovaný za profesora a vedúceho katedry, v roku 1974 atestoval z lekárskej genetiky. V rokoch 1885 – 1888 zastával funkciu dekana lekárskej fakulty. Bol prezidentom Európskej spoločnosti detskej endokrinológie. V roku 1992 mu bola udelená hodnosť rytiera rádu St. Olava.
Venoval sa najmä endokrinológii novorodencov, metabolizmu vápnika v ľudskom organizme, rastu a cytogenetike. Publikoval vyše 250 prác. Opísal familiárny syndróm charakterizovaný nanizmom, abnormálnou tvárou a abnormalitami genitálií a rúk (Aarskogov-Scottov syndróm).
Şureanu

Șureanu (iné názvy: Şurean, Şurianu, Şurian) môže byť:
Sebeș

Sebeș môže byť v Rumunsku:
Plasticita materiálu

Plasticita materiálu alebo plasticita alebo tvárlivosť je schopnosť materiálu trvalo vydržať deformácie vyvolané účinkom vonkajších síl. Je definovaná veľkosťou pretvorenia telesa až do porušenia súdržnosti materiálu pri určitých podmienkach.
"Podmienky plasticity"
Marie-Laure Brunetová

 
 
 
 
 
Marie-Laure Brunetová (* 20. november 1988, Lannemezan, Hautes-Pyrénées) je francúzska biatlonistka a olympionička, ktorá získala v roku 2010 na zimných olympijských hrách vo Vancouveri bronzovú medailu v stíhacích pretekoch žien.
Je to jedna z biatlonistov spolu s Vincentom Jayom, ktorí získali dve medaily na olympijských hrách v roku 2010.
Žďár (prírodná rezervácia)

Žďár je prírodná rezervácia ev. č. 538 blízko obce Dobřív v okrese Rokycany. Oblasť spravuje Agentúra ochrany prírody a krajiny ČR.
Dôvodom ochrany je ochrana prirodzených porastov na skalnatom kopci s vyvinutými suťovými porastami bučinného charakteru a s kamenným morom s význačnou lišajníkovou flórou.
Marriner Stoddard Eccles

Marriner Stoddard Eccles (* 9. september, 1890, Logan, Utah, USA – † 18. december 1977, Salt Lake City) bol americký bankár, ekonóm, guvernér americkej centrálnej banky. 
Životopis.
Študoval na Brigham Young College, po ukončení štúdia slúžil na misii v Škótsku. Po návrate pracoval v rodinnom podniku Blacksmith Fork Canyon. Dokázal zjednotiť a reorganizovať majetok priemyselného konglomerátu a bankovej siete po svojom otcovi Davidovi Ecclesovi. Vo veku 22 rokov sa stal milionárom. V roku 1924 spolu s bratom a členmi bankárskej rodiny Browningovcov založil spoločnosť Eccles-Browning Affiliated Banks, ktorá sa potom rozrástla nákupom ďalších bánk v Utahu, Idahu a Wyomingu. V roku 1928 na správu bánk založil holdingovú spoločnosť First Security Corporation, ktorej prezidentom sa stal.
Jeho spoločnosť odolala niekoľkým krachom bánk počas Veľkej hospodárskej krízy v tridsiatych rokoch.
Bol vymenovaný prezidentom F. D. Rooseveltom za predsedu Federálneho rezervného systému v rokoch 1934 až 1948 a v správnej rade zostal až do roku 1951. Zúčastnil sa aj rokovania na ktorom bola založená Svetová banka a Medzinárodný menový fond. Neskôr sa vrátil naspäť do Utahu, kde písal svoje pamäte.
Sinornithosaurus

Sinornithosaurus je vyhynutý rod teropóda z čeľade Dromaeosauridae, žijúceho v období spodnej kriedy (asi pred 125 miliónmi rokov) na území dnešnej Číny. Opísaný bol v roku 1999 ako piaty objavený operený dinosaurus. Prvý exemplár bol nájdený v lokalite S'-che-tchun (Sihetun) v západnom Liao-ningu (Liaoning). Horniny, v ktorých bol nájdený (súvrstvie I-sien (Yixian)) sú staré asi 124,5 milióna rokov. Niekoľko ďalších jedincov bolo objavených v horninách starých 122 miliónov rokov.
Sinornithosaura opísal čínsky paleontológ Sü Sing (Xu Xing) a vykonal fylogenetickú analýzu, ktorá preukázala, že ide o najstaršieho a zároveň najprimitívnejšieho dromaeosaurida. Ďalej zistil, že určité znaky na lebke sú veľmi podobné Archaeopteryxovi. To naznačuje, že rané dromaeosauridy boli oveľa viac príbuznejšie vtákom, než neskorším dormaeosauridom.
Sinornithosaurus bol jedným z najmenších dromaeosauridov, s dĺžkou len asi .
Opis.
V čase objavu bol tento dinosaurus najviac podobný vtákom, vrátane stavby peria, ktoré vykazuje mnohé pokročilé znaky. Sinornithosaurus však určite nelietal, perie mu zrejme slúžilo len ako teplotná izolácia, možno si aj pomocou neho predlžoval skoky pri behu. Bol to celkom iste dravý živočích, ktorý aktívne lovil menšie stavovce. Štúdia, publikovaná v decembri roku 2009 zrejme potvrdzuje, že Sinornithosaury mali jedové kanáliky v zuboch. Mohli tak ochromovať svoju korisť pred tým, než ju strhli.
Klasifikácia.
Sinornithosaurus patrí do čeľade Dromaeosauridae, skupiny veľmi útočných a agresívnych mäsožravcov s obrovským vyťahovateľným pazúrom na druhom prste chodidla (patria sem aj rody Utahraptor a Velociraptor). Žil pred približne 125 miliónmi rokov (spodná krieda, stupeň apt) a ide o najstaršieho a zároveň najprimitívnejšieho predstaviteľa celej tejto skupiny.
V súčasnosti sú známe dva druhy tohto rodu. Typový druh "S. millenii" (Xu, Wang, &amp; Wu, 1999) a "S. haoiana" (Liu, Ji, Tang &amp; Gao, 2004). Veľmi dobre zachovalý exemplár s označením NGMC 90 (prezývaný „Dan“) by mohol byť tretím druhom Sinornithosaura. Podľa fylogenetických analýz je však tento exemplár oveľa príbuznejší rodu Microraptor.
Nález.
Holotyp nesie označenie IVPP V12811 a ide o takmer kompletnú fosíliu vrátane stôp po perí. Nájdený a opísaný bol v čínskej provincii Liaoning (súvrstvie Yixian) troma čínskymi paleontológmi (Xu Xing, Wang Xiaolin a Wu Xiaochun) v roku 1999. V rovnakom súvrství sa našli aj iné operené dinosaury ako Protarchaeopteryx, Sinosauropteryx, Caudipteryx, a Beipiaosaurus. V súčasnosti sa exemplár nachádza v pekingskom Institute of Vertebrate Paleontology and Paleoanthropology.
Dážďovka hnojná

Dážďovka hnojná (iné názvy: dážďovka hnojová, dážďovka zapáchavá; lat. "Eisenia f(o)etida") je druh z rodu "Eisenia" (po slovensky dážďovka). 
Je to obrúčkovec špecializujúci sa na dekompozitujúci organický odpad. Darí sa jej v hnijúcej vegetácii, komposte alebo hnoji. V pôde sa vyskytujú výnimočne, vyhľadávajú podmienky, v ktorých ostatné dážďovky nedokážu prežiť. Patria medzi kozmopolitné druhy - žijú na všetkých kontinentoch okrem Antarktidy.
Na území Slovenska sa dážďovka vyskytuje od marca do októbra v teplejších oblastiach. Je typickým obyvateľom kompostov, parenísk a hnoja. Zriedkavejšie ho možno nájsť aj na poliach, lúkach či v lesoch. Táto dážďovka nepríjemne zapácha – odtiaľ pochádza aj jej druhové pomenovanie. V priebehu dňa zožerie asi polovicu z hmotnosti svojho tela čerstvých kompostových odpadkov, čím sa veľmi intenzívne stará o tvorbu humusu. Preto ju ľudia aj zámerne pridávajú do kompostov (tzv. dážďovkový kompost). Pohlavne dospelé dážďovky majú v prednej tretine tela opasok ("clitellum"), v ktorom sú hlienové žľazy. Dážďovky sú obojpohlavné živočíchy tzv. hermafrodity. Pri párení nastáva vzájomná výmena samčích pohlavných buniek. Pária sa asi raz za 10 dní. Obidve dážďovky si odložia získané pohlavné bunky do zásobných vačkov, kým im nedozrejú vlastné vajíčka. Keď sa tak stane, oplodnia ich získanými samčími bunkami a umiestnia do ochranného obalu ("kokónu") – produktu hlienových žliaz, ktorý má tvar citróna. Priamo z vajíčok sa vyvinú malé dážďovky (2 – 20 jedincov), ktoré vyliezajú von z kokónu. Pohlavne dospievajú asi po 15 mesiacoch. Dážďovka hnojná sa v priemere dožíva 2 roky. Počas života dorastajú do dĺžky 4–13 centimetrov. Ich poškodené alebo pretrhnuté telo má schopnosť znovu sa obnoviť (regenerovať).
WrestleMania

WrestleMania je najvýznamnejšie wrestlingové podujatie, ktoré organizuje spoločnosť WWE. Koná sa každoročne od roku 1985, vždy na konci marca alebo na začiatku apríla. WrestleMania je najstaršia wrestlingová platená šou. Autorom myšlienky tohto podujatia bol prezident WWE Vince McMahon. 
WrestleMania spája profesionálny wrestling so svetom zábavy. Úspech na tejto akcii znamená pre zápasníkov dôležitý moment v kariére. Medzi najväčšie osobnosti patria Hulk Hogan, The Undertaker, Stone Cold Steve Austin, The Rock, Bret Hart, Shawn Michaels, Triple H, John Cena a Batista. V minulých ročníkoch sa jej zúčastnili mnohé osobnosti šoubiznisu, medzi inými Aretha Franklin, Pamela Anderson, Snoop Dogg či Muhammad Ali. 
WrestleManiu sprevádza každý rok veľký komerčný úspech. Každoročne býva vypredaná a lístky sa minú za niekoľko minút. Prvá WrestleMania sa konala v Madison Square Garden v New Yorku. Rovnaké miesto hostilo aj desiate a dvadsiate výročie tohto podujatia. Najvyššia návšteva bola na 3. ročníku, ktorý sa konal v Detroite. Priamo na štadióne bolo prítomných 93, 173 divákov, čo bol rekord v návštevnosti na podujatí organizovanom pod strechou. Tento rekord bol prekonaný až v roku 2010 All-Star Game NBA, ktorý sledovalo na AT&amp;T Stadium 108, 713 divákov. Všetkých doterajších 27 ročníkov sa konalo na území Spojených štátov, s výnimkou dvoch, ktoré organizovalo kanadské Toronto.
Plasticita

Plasticita môže byť:
Tvárlivosť

Tvárlivosť môže byť:
Žízeň

Žízeň je debutový album českej skupiny Pražský výběr, vydané bolo v roku 1978 vo vydavateľstve Panton (katalógové číslo 8115 0053). Oproti hudobnému štýlu Pražského výberu z 80. rokov je "Žízeň" jazz rockové album s dvoma dlhými (sú označené ako „suity“) a dvoma kratšími inštrumentálnymi skladbami.
Na CD vyšiel album "Žízeň" po prvýkrát v rámci kompilačného dvojalbumu "Habaděj" v roku 1999.
Hadrosaury

Hadrosaury (iné názvy: hadrosaurovité , neformálne: vtákopyskaté dinosaury, kačicozobé dinosaury, hadrosauridy, lat. "Hadrosauridae") boli veľmi rozšírenou čeľaďou vtákopanvových dinosaurov. Patrili do nadčeľade Hadrosauroidea. Žili predovšetkým vo vrchnej kriede a hrali úlohu dominantných bylinožravcov tohto posledného obdobia existencie dinosaurov. Ich pozostatky sú dnes známe z Ázie, Európy a Severnej Ameriky. Patria medzi vtákopanvové dinosaury (Ornithischia) a ich predkovia boli dinosaury z príbuzenstva rodu Iguanodon (Iguanodontia).
Táto čeľaď sa delí do dvoch podčeľadí – Hadrosaurinae a Lambeosaurinae (ktoré vykazujú prítomnosť hlavových útvarov vzhľadu hrebeňov alebo trubíc). Najväčší zástupcovia tejto skupiny, ako čínske rody Shantungosaurus a Zhuchengosaurus alebo severoamerický Lambeosaurus mohli dosahovať dĺžku až 17 metrov s hmotnosťou cez 10 (možno však až 23) ton. Dinosaury z tejto skupiny patria medzi najlepšie dochované skameneliny tejto skupiny živočíchov vôbec.
Charakteristika.
Ako napovedá pomenovanie, charakteristickým znakom hadrosaurov bol ich rozšírený bezzubý zobák, ktorý bol prekrytý rohovinou. Mohutným jazykom si potravu posúvali do zadnej časti papule, kde sa nachádzali stovky husto rastúcich zubov, stavaných na prežúvanie tuhej rastlinnej potravy. Tie sa plynulo obnovovali, keď sa opotrebovali, čím sa líšia od dnešných bylinožravých cicavcov. Doplnkovo mali lícne vačky, ktoré zabraňovali častiam potravy vypadnúť z ústnej dutiny. Na základe skamenených zvyškov obsahu žalúdka sa predpokladá, že sa živili borovicovým ihličím, konárikmi, semenami a plodmi.
Spôsob života.
Hrebene.
Hrebene hadrosaurov mali rôzne tvary (samice ich mali menšie), boli duté a tvorili ich dutiny spojené s nosom. O ich účele sa však možno len domnievať. Jednou z teórii je, že boli vzdušnými komorami a tvorili zásobáreň vzduchu, ktorú využívali na dýchanie počas plávania a kŕmenia pod vodou. Táto teória však býva spochybňovaná, keďže tieto zvieratá žili prevažne v borovicových a magnóliových lesoch. Ďalšou, oveľa pravdepodobnejšou teóriou je, že tieto kostené hrebene mali význam pri vábení samičiek. V roku 2008 bolo novým a podrobným výskumom zistené, že nimi vydávali bučivé zvuky, ktorými nadväzovali kontakt nielen medzi vlastnými členmi čriedy, ale aj s jedincami zo vzdialenejších stád. Súčasne tieto zvuky používali ako varovanie, prípadne zastrašovanie pred nebezpečenstvom, akým boli veľké mäsožravce.
Adam Hicks

Adam Paul Neilson Hicks (* 28. november 1992, Las Vegas, Nevada, USA) je americký herec. Jeho prvá väčšia rola bola vo filme "Ako jesť smažené dážďovky". Najviac je však známy ako Luther zo seriálu Zeke &amp; Luther a taktiež ako Wendell "Wen" Gifford z filmu Lemonade Mouth. Taktiež mal menšiu rolu v druhej sérii seriálu Jonas L.A. kde sa predstavil ako DZ.
Herectvo.
Objavil sa aj vo filme "Mostly Ghostly: Who Let the Ghosts Out?" spolu s ďalšími "hviezdami" spoločnosti Disney. V roku 2009 získal rolu Luthera v seriáli Zeke &amp; Luther. V roku 2011 si zahral Wendella "Wena" Gifforda vo filme Lemonade Mouth. Hovorí sa že Hicks by mal nahradiť Mitchela Mussoa v seriáli "Pair of Kings".
Hudba.
Hicks vydal remake pesničky od MC Hammer "U Can't Touch This". Naspieval ho s ním Daniel Curtis Lee. The music video for the song was shown June 29, 2009 on Disney XD. Taktiež urobil remix piesne "In the Summertime" od Munga Jerryho. Ku koncu roka napísal a naspieval pieseň "Happy Universal Holidays" s Ryan Newman. Na začiatku roka 2011 vydal pieseň "Dance For Life" ktorú s ním naspieval Drew Seeley. Pieseň bola použitá v seriáli "Shake It Up" vysielanom na stanici Disney Channel. Hicks je spoluautorom piesní "Determinate", "Breakthrough" a "High Wire" ktoré boli použité vo filme "Lemonade Mouth". Hicks naspieval pieseň z názvom "We Burnin' Up" s Chrisom Brochuom, ktorá bola vydaná v roku 2011. 15. septembra 2011 vydal pieseň "Las Vegas (My City)". V súčasnej dobe má zmluvu z vydavateľstvom Walt Disney Records.
Åbenrå

Åbenrå je prístavné mesto v Dánsku, ktoré má 15 750 obyvateľov (2013). V meste dominuje strojársky a potravinársky priemysel. Názov mesta znamená „otvorená pláž“ (dán. "åben strand").
WrestleMania XXVIII

WrestleMania XXVIII bol 28. ročník WrestleManie, najvýznamnejšej wrestlingovej platenej akcie, ktorú organizuje WWE. Uskutočnil sa 1. apríla 2012 na Sun Life Stadium na Miami, Florida. 
Produkcia.
Miami bolo jedným z dvoch uchádzačov o usporiadanie WrestleManie XXVII. Vo februári 2010 bolo usporiadateľské právo pridelené mestu Atlanta, Georgia. Miami neuspalo najmä kvôli tomu, že v roku 2010 sa tu uskutočnil zápas amerického futbalu o Super Bowl. Miami sa uchádzalo o usporiadanie tejto platenej akcie aj v rokoch 2012 až 2014. Ďalšími záujemcami boli Los Angeles, New Orleans, New York City, Toronto, Detroit, Tampa, Vancouver, St. Louis, Jacksonville, Orlando a Houston. Pôvodne mal záujem aj Dallas, no napokon musel ustúpiť, keďže sa uchádzal o usporiadanie iných akcií, ako bolo finále univerzitnej ligy amerického futbalu.
Dňa 9. februára 2011 uviedlo periodikum "The Miami Herald", že Miami dostalo právo usporiadať túto platenú akciu. Neskôr potvrdila túto informáciu oficiálne aj samotná WWE na tlačovej konferencii vo Fontainebleau Miami Beach. WrestleMania XXVII bude druhou WrestleManiou konanou na území štátu Florida. Zároveň budem štvrtým "open-air" podujatím na tomto mieste. Na organizovanie WreslteManie získalo Miami dotáciu od WWE v hodnote $250,000. Týždeň pred uskutočnením samotnej akcie sa koná množstvo sprievodných akcií v rámci "WrestleMania Week", vrátane uvedenia nových členov do Siene slávy WWE či golfového turnaja osobností.
Pozadie.
4. apríla 2011 v rámci šou RAW, ktorá sa konala deň po WrestleManii XXVII, uzavreli John Cena a The Rock dohodu o spoločnom zápase na nasledujúcej WrestleManii. Stalo sa tak na základe toho, že The Rock napadol Cenu počas zápas o titul WWE proti The Mizovi. 1. mája 2011 získal Cena titul WWE na platenej akcii Extreme Rules v zápase v oceľovej klietke proti The Mizovi a R-Truthovi. Medzičasom Cena o titul prišiel.
17. júla na Money in the Bank, porazil Daniel Bryan ďalších siedmich wrestlerov v tzv. "Money in the bank ladder match" a vďaka tomu získal právo na zápas o titul. 18. decembra na akcii TLC: Tables, Ladders &amp; Chairs porazil v zápase o World Heavyweight title Big Show Marka Henryho. Následne prišiel Daniel Bryan, ktorý si uplatnil svoje práva zápas o titul a Big Showa porazil. 
Na januárovom Royal Rumble sa uskutočnil tradičný zápas tridsiatich wrestlerov. Víťaz tohto zápasu mal zabezpečenú účasť na WrestleManii v zápase o WWE title alebo World Heavyweight title. Víťazom sa napokon stal Sheamus.
Abeokuta

Abeokuta je mesto v juhozápadnej časti Nigérie asi 100 km na sever od hlavného mesta krajiny Lagos, hlavné mesto štátu Ogun. Je významným železničným dopravným uzlom. Dominuje konzervárenský, pivovarnícky a textilný priemysel, výroba plastov a cementu. Obyvateľstvo je zamestnané prevažne v poľnohospodárstve.
Mesto leží na rovine, okolie tvorí savana. Je centrom oblasti, v ktorej sa pestuje vo veľkom kakaovník.
Dejiny.
Podľa tradície mesto založil v roku 1830 kmeň Egba z ibadanskej oblasti, ktorý musel opustiť svoje územie zničené otrokármi. V Abeokute preto od jeho založenia vládol veľký odpor voči obchodu s otrokmi. K britskej korune sa pripojilo po príchode kresťanských misionárov v roku 1842.
Žďárské vrchy

Žďárské vrchy sú vrchovina na rozhraní Čiech a Moravy, ide o geomorfologický podcelok Českomoravskej vrchoviny. Približne 60 % územia je zalesnených. To je jeden z dôvodov, prečo tu v roku 1970 bola zriadená CHKO. Územím prechádza hranica európskeho rozvodia Labe – Dunaj. Z hornín prevládajú kryštalické bridlice, ktorými miestami prenikajú rulové veže. V starších štvrtohorách, v pleistocéne, na Žďárské vrchy pôsobila vplyvom mrazu denudácia, ktorá rozrušila granitový povrch a vytvorila kamenné moria. Odolnejšie miesta denudáciu prečkali a dodnes zostali rôzne skalné útvary napríklad Čtyři palice, Dráteníčky, Zkamenělý zámek alebo najvyšší vrchol Žďárských vrchov, Devět skal (), čo je skutočne skupina deviatich skál, tvoriacich malé skalné mesto. Vrchol bol upravený tak, aby poslúžil ako vyhliadka. Okolité stromy ho však prerástli.
Klíma tejto oblasti patrí medzi najdrsnejšie v Česku, pretože je toto nevysoké pohorie vystavené severozápadným vetrom z Polabí.
Dejiny.
Už v ranom stredoveku tadiaľ viedli dôležité obchodné cesty, ale vyššie polohy boli osídlené až od 13. storočia. V 14. storočí sa tu začalo ťažiť striebro a to znamenalo značný príliv obyvateľstva nielen českého, ale aj nemeckého. Ťažba skončila v 18. storočí. Pôda je priaznivá len na pestovanie nenáročných plodín, napr. zemiak. Poľnohospodárstvo sa väčšinou sústreďuje na živočíšnu výrobu. Častým javom hlavne na Sázave boli tzv. hámre, kováčske dielne s kladivami poháňanými vodou.
Najvýznamnejšou pamiatkou je pútnický kostol svätého Jána Nepomuckého na Zelenej hore pri Žďári nad Sázavou.
Chránená krajinná oblasť.
Chránená krajinná oblasť Žďárské vrchy () bola slávnostne vyhlásená 25. mája 1970 prezidentom Ludvíkom Svobodom. Ako pramenná oblasť niekoľkých českých a moravských riek a ako oblasť s početnými rybničnými sústavami bolo územie CHKO vyhlásené za chránenú oblasť prirodzenej akumulácie vôd.
Z rozlohy CHKO zaberajú 46 % lesy (v centrálnej časti územia) a 44 % tvorí poľnohospodárska pôda. Poslaním chránenej krajinnej oblasti je zachovanie harmonicky vyváženej kultúrnej krajiny s významným zastúpením prirodzených ekosystémov.
Významné vrcholy.
Zoznam najvyšších vrchov, ktoré majú viac ako :
Významné mestá a obce.
Žďárské vrchy (aj rovnomenná CHKO) sa nachádzajú prevažne v okrese Žďár nad Sázavou, čiastočne potom v okresoch Havlíčkův Brod, Chrudim a Svitavy. Najvýznamnejšie:
Rieky a rybníky.
Žďárskými vrchmi prechádza hlavné európske rozvodie Čierneho a Severného mora. Pramení tu niekoľko riek – Svratka, Sázava, Oslava, Doubrava a Chrudimka. V pramennej oblasti Sázavy a Doubravy sa nachádzajú rybníky Velké Dářko (najväčší rybník na vysočine) a Malé Dářko, rieka Oslava pramení v rybníkoch Matějovskom a Babíne a následne preteká Veselským rybníkom. Najvyššie položené sú na Vysočine rybníky Sykovec a Medlov.
Zápasenie voľným štýlom

Zápasenie voľným štýlom (iné názvy: zápas voľným štýlom, zápas(enie) vo voľnom štýle, voľný štýl, zriedkavo wrestling) je druh zápasenia. Je v podstate najstarším štýlom zápasenia, ktorý používal človek prakticky odjakživa až do zakázania OH v roku 394. Voľný štýl dáva zápasníkovi takmer úplnú voľnosť záberov. Voľný štýl bol začlenený do programu OH roku 1904 a je tam až dodnes (okrem roku 1912). Od roku 1929 sa konajú majstrovstvá Európy a od roku 1950 aj majstrovstvá sveta.
Zápasenie gréckorímskym štýlom

Zápasenie gréckorímskym štýlom (iné názvy: zápas gréckorímskym štýlom, zápas(enie) v gréckorímskom štýle, zápas(enie) klasickým štýlom, zápas(enie) v klasickom štýle, gréckorímske zápasenie, gréckorímsky štýl, klasický štýl) je druh zápasenia.
Toto zápasenie je vlastne francúzskeho pôvodu. Je to novodobý spôsob z deväťdesiatych rokov 19. storočia. Nové pravidlá sa nestotožňovali s tými v antickom Grécku a Ríme, ale boli pomenované na počesť vtedajšej doby, keď bol tento olympijský šport v rozkvete. Dovoľujú zápasiť iba s pažami a trupom súpera. Povolené je teda zaberať súpera len od pásu hore. Tento štýl bol zahrnutý do programu OH v roku 1896. V tomto programe je zahrnutý až dodnes okrem hier v roku 1900 a 1904. Od roku 1921 sa pravidelne konajú majstrovstvá sveta a od roku 1924 aj majstrovstvá Európy.
Klasický štýl

Klasický štýl môže byť:
Wrestling

Wrestling môže byť:
Žít jednou spolu

Žít jednou spolu () je krátky optimistický román z 1. svetovej vojny, ktorý napísala česká spisovateľka Jarmila Loukotková v roku 1988. Je to príbeh o láske s kriminálnou zápletkou.
Dej.
Hospodár ovdovel. Na statku s ním zostali dve dcéry a paholok. Mŕtvu ženu všetci ľutovali, pretože umrela po ťažkej chorobe, ale všetci si vydýchli, pretože bola tvrdá a krutá. Zvlášť na staršiu dcéru, pretože tušila, že medzi ňou a paholkom vznikne láska.
Medzi oboma mladými ľuďmi láska skutočne je, ale začínajúce šťastie je zmarené intrigami, ktoré proti paholkovi vymysleli dve priateľky, Zrzka a vdova. Nahovorili mu, že s vdovou čaká dieťa a že si ju preto musí vziať. Paholok sa cíti v pasci, ale lesť včas rozpoznal. Zistil, že otcom dieťaťa je mäsiar z Vŕšku, ktorý odmieta niesť zodpovednosť.
Paholok si s ním chce rozumne prehovoriť, ale ho nájde mŕtveho. Zľakne sa, pretože s ním mal niekoľkokrát nepríjemné výstupy, vina by určite padla na neho, preto utečie preč videný niekoľkými ľudmi. Od tej doby paholka nikto nevidel.
Ľudia veria tomu, že paholok mäsiara zabil, len hospodár a jeho dve dcéry vedia, že je nevinný.
Ubehlo sedem rokov a medzitým prišla vojna.
Vdova zomrela a na svete zostal len jej chlapček. Chlapca si vzala hospodárova rodina.
Zrzka sa konečne vydala a keď jej dcéra ochorela, priznala celú pravdu.
Vypátrali tiež vraha mäsiara z Vŕšku. Bol ním jeho brat a zabil ho z majetkových dôvodov.
Jedného dňa hospodár a jeho dve dcéry začuli krik a podľa postavy poznali ich strateného paholka. Zbehol z vojny a vojaci sa ho snažili chytiť, ale na statku paholok našiel úkryt.
Boli zase spolu.
Voľný štýl

Voľný štýl môže byť:
Zápasenie

Zápasenie alebo zápas môže byť:
Zápas môže byť aj športové stretnutie, preteky, súťaž, hra
Sambo

Sambo môže byť:
Adela Noriega

Adela Noriega, celým menom "Adela Amalia Noriega Méndez", (* 24. október 1969, Mexiko, Mexiko) je mexická televízna a filmová herečka.
Iné projekty.
Biatlon na Zimných olympijských hrách 2010 – Preteky s hromadným štartom mužov na 15 km

Preteky s hromadným štartom mužov na 15 kilometrov bola jedna z 5 mužských biatlonových disciplín na Zimných olympijských hrách 2010 vo Vancouvri. Súťažilo sa v stredisku Whistler Olympic Park nachádzajúcom sa vo Whistleri dňa 21. februára. S náskokom 10,5 sekundy vyhral Rus Jevgenij Usťugov pred Francúzom Martinom Fourcadeom. Tretí skončil prekvapujúco slovenský reprezentant Pavol Hurajt so stratou 16,6 sekundy na víťaza.
Slovensko nemalo v súťaži ďalšie zástupenie.
Open Handset Alliance

Open Handset Alliance je zoskupenie výrobcov mobilných telefónov, telekomunikačných operátorov a technologických firiem, ktoré stojí za vývojom operačného systému Android pre smartphone.
Frixos

Frixos (starogr. Φρίξος, ) bol syn orchomenského kráľa Athamanta a bohyne oblakov Nefely. Jeho sestrou bola Hellé.
Ich detstvo bolo šťastné až do chvíle, kedy Athamas opustil ich matku Nefelé a oženil sa s Inó, dcérou tébskeho kráľa Kadma. Inó deti od začiatku nenávidela a pripravovala plán, ako sa ich natrvalo zbaviť a bola ešte krutejšia, keď sa jej narodili vlastné deti, synovia Learchos a Melikertes.
Najprv naviedla ženy z kráľovstva, aby upražili osivo obilia, to samozrejme po zasiatí nevyklíčilo, nebola žiadna úroda a nastal hlad. Ľud sa búril. Do Delf boli vyslaní poslovia a podľa nariadenia kráľovnej priniesli odpoveď bohov: za všetko nesie vinu Frixos a musí byť obetovaný bohom. Kráľ Athamas sa bál ľudu, ale syna obetovať nechcel. Intrigy manželky Inó viedli nakoniec k tomu, že súhlasil s obetovaním oboch detí. Večer pred určeným dňom priviedla ich pravá matka Nefelé do paláca zlatého barana, ktorý deti odniesol cez more.
Hellé sa cestou neudržala, spadla do mora a utopila sa. Po nej bola nazvaná morská úžina Hellespont, dnešné Dardanely. Frixa baran šťastne doniesol do ďalekej Kolchidy, tamojší kráľ Aiétes ho prijal. Z vďačnosti obetoval zlatého barana najvyššiemu bohu Diovi. Dal zlatú kožu pribiť na rozložitý dub a nechal ju strážiť strašnému stále bdiacemu drakovi a stráž posilnil dvomi býkmi s kovovými nohami. Dávna veštba stanovila, že bude vládnuť len dovtedy, kým bude mať zlaté rúno.
Frixov otec Athamas bol z vôle bohyne Héry postihnutý šialenstvom, v ktorom zabil syna Learcha. Druhého syna mu Inó vytrhla z rúk a na úteku sa s ním vrhla z vysokého útesu do mora. Prijali ju nymfy, Zeus z nej urobil morskú bohyňu. Potom si Inó zmenila meno na Leukothea a synove meno Melikertes na Palaimón.
Frixovi sa v novej vlasti Kolchide najprv darilo dobre, bol obľúbený a stal sa dokonca zaťom kráľa Aiéta, ktorý mu dal za ženu svoju dcéru Chalkiopé. Mali štyroch synov, po Frixovej smrti ich však Aiétes týral tak kruto, že neskôr vedení najstarším bratom Argom chceli utiecť na malej lodi do vlasti svojho otca, do Orchomenu. Pri plavbe po mori sa však dostali do búrky a stroskotali pri ostrove Arétie. Tam ich našli Argonauti a vzali ich späť do Kolchidy na svojej ceste za zlatým rúnom. Vodca Argonautov, Iasón, si od tohto dobrého skutku sľuboval, že mu Frixovi synovia pomôžu získať zlaté rúno. Argos potom Iasóna varoval pred úskočnosťou a krutosťou kráľa Aiéta.
Za pomoci Médeii, ale aj Chalkiopé sa Iasón zmocnil zlatého rúna a rýchlo opustili Kolchidu. Synovia Frixa, Argos, Melas, Kitysoros a najmladší Frontis sa pripojili k Argonautom na ich spiatočnej ceste do Iólku.
Mobilné zariadenie

Mobilné zariadenie je malý prenosný elektronický bezdrôtový prístroj s vlastným napájaním a rôznymi aplikáciami. Často je vybavený dotykovým displejom a/alebo miniatúrnou klávesnicou.
Middleware

Middleware je počítačový softvér, ktorý prepája softvérové komponenty alebo osoby a ich aplikácie. Skladá sa zo súboru služieb, ktoré umožňujú beh viacerých procesov na jednom alebo viacerých serveroch. Táto technológia bola vyvinutá, aby zaistila interoperabilitu pre podporu prechodu na distribuované architektúry. To zahŕňa webové servery, aplikačné servery a podobné nástroje, ktoré podporujú vývoj aplikácií a ich distribúciu. Middleware je najmä neoddeliteľnou súčasťou moderných informačných technológií založených na webových službách a servisne orientovanej architektúre.
Middleware sedí "v strede" medzi aplikáciami, ktoré môžu pracovať na rôznych operačných systémoch.
Jon Morton Aase

Jon Morton Aase (* 1936, Wisconsin, USA) je americký morfológ (anatóm). Je expert na fetálny alkoholický syndróm (FAS), najčastejšiu príčinu mentálnej retardácie vo vyspelých krajinách.
Životopis.
Pochádza z Wisconsinu, vyrastal v Kalifornii a Alabame. Medicínu študoval na Yale University v New Haven. Po ukončení štúdia pracoval na univerzite v Minnesote, Washingtone a ako vedúci oddelenia dysmorfológie v Albuquerque. Neskôr pracoval v Seattle.
Venoval sa štúdiu domorodého obyvateľstva na Aljaške. Je autor alebo spoluautor 45 prác o dysmorfológii. Spolu so Davidom W. Smithom opísal familiárny syndróm deformít, tzv. Aaseho-Smithov syndróm.
Vincent Jay

Vincent Jay (* 18. máj 1985, Saint-Martin-de-Belleville, Francúzsko) je bývalý francúzsky biatlonista. V roku 2010 získal na zimných olympijských hrách vo Vancouveri zlatú medailu v šprinte na 10 km a bronzovú medailu v stíhacích pretekoch na 12.5 km. Jay tiež vyhral v roku 2009 individuálne preteky na 20 km na Svetovom pohári vo Vancouveri. Kariéru ukončil roku 2012.
Pirate Station

Pirate Station () je najväčší drum and bassový hudobný festival na svete. Koná sa každoročne od roku 2003 a jeho prvý ročník sa konal v Petrohrade. V nasledujúcich rokoch sa rozšíril do najväčších ruských miest (napr. Moskva, Jekaterinburg, Novosibirsk, Samara) a tiež sa konal v Estónsku a na Ukrajine, čo z neho robí najväčší dance projekt vôbec. Takmer pol milióna ľudí navštívilo festival v týchto rokoch. Hlavnú akciu v Petrohrade každoročne navštívi viac ako 25 000 fanúšikov. Pirate Station ale nie je len o hudbe – je mixom unikátnych vystúpení a špeciálnych efektov spojených do prevedenia, ktoré sa mení každý rok.
Festivaly Pirate Station.
2014.
INFERNO
2013.
REVOLUTION
2012.
APOCALYPSE
2011.
TEATRO
2010.
NETWORK
2009.
IMMORTAL
2008.
FUTURE
2006.
The 2006 "Pirate Station IV" sa konala v dvoch arénach Yubileyny Sports Palace, Petrohrad.
Chalkiopé

Chalkiopé alebo Chalkiopa alebo zastarano Chalkiope môže byť:
Kostol svätého Jakuba (Sandomierz)

Kostol svätého Jakuba v poľskom meste Sandomierz je neskoro románsky a ranogotický kostol z 13. storočia. V jeho susedstve stojí dominikánsky kláštor. Kostol je zasvätený svätému Jakubovi.
Trasa pútnikov do Krakova.
V roku 2009 bola otvorená Malopoľská Trasa svätého Jakuba. Cesta vedie zo Sandomierza do Krakova. Trasa je odrazom starej stredovekej cesty do Santiago de Compostela. Táto trasa, v spojení s inými cestami v Sliezsku a na Morave, sa nakoniec spája s trasou v Česku, Nemecku, Francúzsku a Španielsku.
Marie Dorinová-Habertová

Marie Dorinová-Habertová (* 19. jún 1986, Lyon, Francúzsko) je francúzska biatlonistka. V roku 2010 zastupovala Francúzsko na Zimných olympijských hrách vo Vancouveri, kde získala striebro v štafete žien na 4x6 km a bronz v šprinte žien na 7,5 km.
Bola členkou bronzovej francúzskej štafety na Majstrovstvách sveta v biatlone v roku 2009. V roku 2011 Dorinová-Habertová získala na Majstrovstvách sveta v biatlone bronz v zmiešanej štafete na 2x6 km + 2x7 km a striebro v štafete žien na 4x6 km.
Philip J. Fry

Philip J. Fry je animovaná postavička z amerického seriálu Futurama a hlavný hrdina celého seriálu. Narodil sa v Spojených štátoch v roku 1974. Žil v New Yorku, kde pracoval ako poslíček v pizzerii pána Panucciho. Pri doručovaní pizze do kryogenetického ústavu 31. decembra 1999 spadol do kryogenetického boxu, v ktorom bol zmrazený až do 31. decembra 2999. V novom New Yorku sa zamestnal ako poslíček v doručovateľskej firme Planet Express, ktorú viedol jeho prapraprapraprapraprapraprapraprapra (12-krát) synovec.
Charakteristika.
V detstve bol Fry veľmi aktívne dieťa, hral basketbal, tancoval breakdance; je tiež neuveriteľný bordelár. Jeho hlúposť je podmienená aj tým, že v detstve ho rodičia nedali do školy. Jeho hlúposť má však aj výhody; ako jediný je odolný voči vlnám delta, vysielaných mozgožrútmi. Fryovi sa vždy niečo pokazí, keď niečo zarobí tak to minie na hlúposti, keď urobil romantický odkaz pre Leelu, tak si ho nestihla pozrieť. Svoju smolu vysvetľuje tak že stratil svoj sedemlístok pre šťastie a odvtedy sa mu všetko kazí. Jeho najväčší priateľ je robot Bender. Miluje Leelu, ktorá jeho lásku vôbec neopätuje. Jeho meno mu vybral otec, pretože matka deň predtým ako sa narodil, vyberala čo bude na večeru. Fry je aj citlivý, napríklad smútil za svojim psom, či za Benderom, prípadne ako čakal kým sa Leela preberie z kómy. Niekoľkokrát zachránil zem. Raz od letiacej hromady odpadkov, inokedy od mozgožrútov a pred útokom útočníkov z planéty Omicron Persei 8. Má mimoriadne strelecké schopnosti; dokáže riadiť loď a zároveň aj strieľať. Je to hlavne tým že v 20. storočí hral mnoho hier a vie tancovať ako robot. Má aj veľkú výdrž. Dokázal napríklad vypiť sto šálok kávy a chce poraziť Bendra v počte vypitých pív. Jeho smola predsa nie je až taká hrozná. Vyhral napríklad zájazd do továrne na Slurm, bol viceprezidentom spoločnosti Planet Express a z každej samovražednej misie sa vráti živý. Bol cisárom vodných ľudí a dvakrát expert v hraní na Halofonder – raz keď mal červy a raz keď mal diablove ruky.Fry býva v robohoteli, s Benderom. V budúcnosti sa oblieka na štýl 20.storočia.
Milostný život.
Za 5 sérii sa vyspal s Amy, so svojou babičkou, s jednou byrokratkou – Morgan Proctorovou, s priateľkou Michelle, s robotom v podobe Lucy Liu, s amazonkami a ešte v alternatívnej relativite sa vyspal s Leelou, keby bola viac spontánna. Ale si nikdy nenašiel poriadny vzťah, ktorý by mu vydržal, ale stále sa pokúša o vzťah s Leelou ktorá ho odmieta. On je však ochotný položiť za ňu aj svoj vlastný život, čo sa niekoľkokrát aj stalo.
Dabing.
V americkej originálnej verzii ho dabuje Billy West, a v českej verzii ho dabuje Jan Dolanský.
Dolph Ziggler

Nicholas Theodore „Nick“ Nemeth (* 27. júl 1980, Cleveland, Ohio, USA), známy pod prezývkou Dolph Ziggler, je americký profesionálny wrestler, ktorý momentálne pôsobí v spoločnosti WWE. V minulosti bol známy ako člen frakcie s názvom Spirit Squad. Na konte má viacero individuálnych titulov.
Evan Bourne

Matthew Joseph Korklan (* 19. marec 1983), známy pod prezývkou Evan Bourne je americký profesionálny wrestler, ktorý pôsobí v spoločnosti WWE (január 2012) je spoločne s Kofim Kingstom držiteľom tag tímového titulu.
Ivan Jakeš

Ivan Jakeš (* 23. október 1973, Myjava) je slovenský motocyklový pretekár. Od veku sedem rokov sa venoval cyklotrialu, v pätnástich rokoch presedlal na motocykle. Je niekoľkonásobný účastník Šesťdňovej, Majstrovstiev v motokrose, v endure aj cross country. Zúčastnil sa na dvanástich ročníkoch Rely Dakar.
Rely Dakar.
Prvý Dakar absolvoval ešte na africkom kontinente v roku 2007, kedy pre poruchu skončil po 6. etape. Ďalší štart sa už konal v južnej Amerike, kde obsadil celkové 43. miesto. Nasledujúce 3 štarty na Dakare poznačil predčasný koniec kvôli poruchám motocykla, no Rallye Dakar 2013 znamenal veľký úspech v podobe konečného 4. miesta. Na Dakare 2014 Ivan potvrdil svoje kvality, keď obsadil konečné 11. miesto, čo bola najlepšia pozícia jazdca nad 40 rokov. 
Vysoké ciele mal aj pred Dakarom 2015, kde štartoval na novej KTM Rally Replica 450 za Jakeš Dakar Team, ktorý tvoril aj mechanik Jaroslav Beran a kondičný tréner Marián Smyčka. Postupným zlepšovaním sa dosiahol napokon na konečné 8. miesto, pričom vyhral 2 etapy, čo sa dovtedy podarilo iba Jaroslavovi Katriňákovi. Dakar 2016 napriek dobrým výkonom nedokončil, keď po páde v 5. etape bol pre zranenie kolena a členka nútený v nasledujúcej etape odstúpiť z priebežnej 11. priečky. Rovnako 5. etapa bola konečnou aj na Dakare 2017, počas ktorej si pri páde zlomil ruku a bol nútený odstúpiť. Veľké šťastie mal Jakeš už v 3. etape, kedy ho počas búrky zasiahol blesk. Otrasený dokončil etapu a následne podstúpil vyšetrenia, ktoré nepreukázali žiadne zranenie. Desiaty Dakar sa však preňho skončil už o dva dni neskôr. V Rallye Dakar 2019 Ivana sprevádzali technické problémy a viaceré pády, ktoré mu znemožnili nastúpiť do 8. etapy. Skončil tak z priebežnej 39. pozície. Podobný scenár mal aj Rallye Dakar 2020, kedy bol Ivan nútený odstúpiť z 39. pozície pre poruchu prevodovky. V ročníku Rely Dakar 2021 musel pre pozitívny test na Covid-19 svoj štart zrušiť.
Georgije Ostrogorski

Georgije Ostrogorski (, ; * 19. január 1902, Petrohrad, Ruská ríša – † 24. október 1976, Belehrad, Juhoslávia) bol juhoslovanský historik a byzantológ ruského pôvodu. Jeho najznámejší literárny počin predstavuje dielo "Geschichte des byzantinischen Staates", ktoré bolo vydané trikrát v nemeckom, dvakrát v anglickom jazyku a preložené do ďalších desiatich jazykov.
Jennifer Stonová

Jennifer Lindsay Stonová (; * 12. február 1993, Arlington, Texas, USA) je americká herečka. Preslávila ju rola Harper Finklovej v seriáli "Kúzelníci z Waverly" "(Wizards of Waverly Place)" a postava Harriet Welschovej vo filme "Vojna blogeriek (Harriet the Spy: Blog Wars)".
Kariéra.
Jenniferin zlom v kariére nastal, keď bola obsadená do filmu "Tajomstvo bratov MacCannovcov", kde sa predstavila ako Martha. Vo februári 2007 sa pridala k seriálu "Kúzelníci z Waverly", kde si zahrala Harper. Vytvorila zopár videí na YouTube so Selenou Gomez a Davidom Henrie a vytvorila si svoj vlastný kanál na YouTube.
Svoj hlas požičala animovanej postavičke Amandy – Candynej dcéry z budúcnosti. V roku 2010 dostala hlavnú rolu vo filme "Vojna blogeriek". V roku 2011 sa objavila vo filme "Mean Girls 2", kde hrala Abby Hanoverovú.
Łoniowa

Łoniowa je dedina v Poľsku v obci Dębno, v okrese Brzesko. Žije tu 951 obyvateľov.
Chromozómová aberácia

Chromozómová aberácia alebo aberácia je v genetike odchýlka v štruktúre chromozómu. Genetické aberácie sa zaraďujú medzi mutácie. Môžu vznikať spontánne pri poruchách delenia buniek či replikácie DNA, alebo pod vplyvom zmien vo vonkajšom prostredí (ionizujúce žiarenie, chemické mutagény, vírusy a podobne).
Štrukturálne aberácie.
Vyskytujú sa v somatických i zárodočných bunkách (gamétach) a týkajú sa zmeny štruktúry chromozómu (chromozómové mutácie). Delia sa ďalej na:
K najčastejším mutáciám patria deficiencie (chýbanie časti genetickej informácie), duplikácie (zdvojenie časti genetickej informácie), inverzie („obrátenie“ časti genetickej informácie, podobné obrátenej stránke v knihe) a translokácie (premiestnenie časti genetickej informácie na iné miesto).
Numerické aberácie (Genómové mutácie).
Týkajú sa zmien počtu chromozómov (tzv. polyploídia).
Aberácia (právo)

Aberácia je v trestnom práve jeden z druhov skutkového omylu. V kauzálnom priebehu spočíva v tom, že páchateľ s úmyslom spôsobiť škodu osobe X, ju omylom spôsobí osobe Y. Výsledkom je, že páchateľova predstava kauzálneho priebehu trestného činu sa nezhoduje so skutočnosťou. Prípad sa následne hodnotí ako trestný čin proti osobe Y a pokus o úmyselný trestný čin voči osobe X.
Aberačná elipsa

Aberačná elipsa je dôsledok ročnej aberácie svetla. V dôsledku pohybu Zeme i s pozorovateľom okolo Slnka, hviezdy na oblohe zdanlivo opisujú aberačnú elipsu s veľkou polosou 20,496 uhlovej sekundy, čo je hodnota tzv. "aberačnej konštanty k".
&lt;br&gt;Malá polos závisí od ekliptikálnej šírky hviezdy: hviezda na ekliptike ju má nulovú a jej zdanlivý pohyb je úsečka dĺžky 2 x k, smerom od ekliptiky sa postupne zväčšuje, pričom hviezda na póle ekliptiky má malú polos rovnú aberačnej konštante a vykonáva tak na oblohe zdanlivý kruhový pohyb.
&lt;br&gt;Aberačná elipsa sa odlišuje od elipsy paralaxy tým, že má veľkú polos pre všetky hviezdy rovnakú, rovnajúcu sa aberačnej konštante. Paralaktická elipsa je pre všetky hviezdy iná a závisí od ich vzdialenosti od Zeme. Aberačná a paralaktická elipsa sú vzhľadom na seba fázovo posunuté o 90°.
Cyril Horváth

Cyril Horváth (* 24. september 1864, Martin – † 2. august 1931, Bratislava) bol slovenský právnik a národovec.
Život.
Pochádzal z rodiny evanjelického farára Jozefa Horvátha a jeho manželky zemianky Márie rod. Thomkovej (* 12. október 1834). Pôsobil ako advokát a neskôr ako notár v Senici. Podieľal sa na slovenských národných snahách, bol signatárom Deklarácie slovenského národa. Bol rovnako činovníkom národnej demokracie. Mal štyri deti, najmladší z nich bol spisovateľ a právnik Ivan Horváth. Jeho sestrou bola Marína Oľga Horváthová.
Je pochovaný na evanjelickom cintoríne v Bratislave.
Akadémia esperanta

Akadémia esperanta () je esperantská organizácia zaoberajúca sa esperantom ako jazykom.
V máji 2015 mala 42 členov, z nich jedného Slováka (Stano Marček) a jedného Čecha (Marek Blahuš).
Dejiny.
Dejiny Akadémie esperanta siahajú k prvému Svetovému kongresu esperanta v Boulogne-sur-Mer (v roku 1905). Vtedy bol ustanovený Jazykový výbor (), nezávislá jazyková inštitúcia, aby chránil jednotnosť jazyka, kontroloval ho a vyvíjal. Jazykový výbor mohol mať aj viac ako sto členov vďaka čomu bol prakticky nefunkčný. Preto bola v roku 1908 založená Akadémia esperanta, ktorá môže mať členov najviac 50.
Divertikuly tenkého čreva

Divertikuly tenkého čreva sú pomerne zriedkavo sa vyskytujúce vakovité výdute steny tenkého čreva.
Divertikul dvanástnika (duodena).
Divertikuly dvanástnika vznikajú najčastejšie uprostred jeho druhej časti, v tzv. úseku D2.
Väčšina duodenálnych divertikulov sa klinicky neprejavuje. Pacienti môžu mať nešpecifické tráviace ťažkosti ako napr. pocit tlaku po jedle, či zvracanie. Pre ťažkosti pacienta je rozhodujúci vzťah divertikula k vyústeniu žlčovodov (papilla Vateri; papilla duodeni major), ktoré je práve v D2 časti dvanástnika. Divertikuly parapapilárne sú menej významné ako divertikuly peripapilárne (vyústenie je prakticky priamo v divertikule), ktoré sa často komplikujú prítomnosťou kamienkov v žlčovodoch (choledocholitiázou), zápalom žlčovodov (cholangitídou) alebo podžalúdkovej žľazy (pankreatitídou). Zriedkavo sa divertikuly môžu prejaviť akútnym zápalom (divertikulitídou) s bolesťou brucha, teplotami, krvácaním do tráviacej trubice alebo veľmi zriedkavo perforáciou.
Diagnóza je často náhodná, pri vyšetrovaní z iných príčin; divertikul najčastejšie odhalia rádiologické (v minulosti enteroklýza, dnes najmä CT) alebo endoskopické (gastrofibroskopia, duodenoskopia za použitia endoskopu s bočnou optikou) zobrazovacie metódy.
Bezpríznakové divertikuly nevyžadujú liečbu. Ak nie sú prítomné príznaky závažných komplikácií, je na mieste konzervatívna liečba (diéta, spazmolytiká). V prípade veľkých ťažkostí, komplikácií, alebo neústupných ťažkostí je vhodná aj chirurgická liečba.
Divertikul lačníka (jejuna).
Divertikuly v oblasti jejuna sú menej časté a veľmi zriedkavo sa môžu prejaviť akútnym zápalom, krvácaním, alebo perforáciou, s následne vzniknutým abscesom alebo zápalom pobrušnice (peritonitídou).
Početné jejunálne divertikuly môžu byť spojené s malabsorpčným syndrómom pre bakteriálnu dysmikróbiu v divertikuloch, podobne ako pri situáciách spojených so stagnáciou črevného obsahu (syndróm slepej kľučky a ďalšie). Následkom bakteriálnej proliferácie môže dôjsť k poškodeniu sliznice, dekonjugácii žlčových solí a malabsorpcii.
Diagnóza je opäť predovšetkým zobrazovacia: rádiologická (najmä rtg, CT, MR enteroklýza) alebo endoskopická (enteroskopia, kapsulová endoskopia).
Bezpríznakové divertikuly nevyžadujú liečbu. Ak nie sú prítomné príznaky závažných komplikácií, je namieste konzervatívna liečba (diéta, spazmolytiká). V prípade veľkých ťažkostí, komplikácií (krvácanie, perforácia) alebo neústupných ťažkostí je žiadúca aj chirurgická liečba.